Калуђер донио попадији понуде
Побратимио се некакав калуђер с попом, па једном чује да се попадија разбољела и пође да је обиде и понесе јој јабука и другога воћа да ослади уста. Кад дође код попа,
не нађе га дома, а попадија у постељи од бола стењаше, па паде главом на ње главу те је једном пољуби, а другом ухни говорећи: дух свјати да исцјелит тја, а уста грешнича да спасет тја. Па јој стави понуде у њедра, а попадија кад чу побратимову руку у њедра, рече и она њему по књишки: Да никако же кocнет сја рука скверних в њедра моја, јаже јереу уготована сут. Уљезе од некуда поп, па кад виђе побратима код попадије, а њу чу што говори, повиче: што је то побратиме? Дијелим жељу с посестримом прије смрти, одговори.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 116.

Српске народне приповетке
Народне шаљиве приче